ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL
H O T Ă R Â R E

- privind atestarea apartenenței la domeniul public al oraşului Boldeşti-Scăeni a unor imobile şi darea acestora în administrarea unităților de învățământ
Analizând proiectul de hotărâre înregistrat sub nr. 30/7.03.2025 privind atestarea apartenenței la domeniul public al oraşului Boldeşti-Scăeni a unor imobile şi darea acestora în administrarea unităților de învățământ, inițiat de primarul orașului Boldești-Scăeni;

Având în vedere:

- referatul de aprobare, înregistrat sub nr.3908/7.03.2025;
- raportul de specialitate întocmit de compartimentul de resort, înregistrat sub nr.3909/7.03.2025; 
- art. 108 lit. a), art.286, art. 297-art.300 şi anexa nr. 4 din Ordonanța de Urgență a Guvernului României nr. 57/2019, privind Codul administrativ, cu modificările şi completăriel ulterioare;

- art. 146 din Legea nr. 198/2023 a învăţământului preuniversitar; 

- art. 867-868 Cod civil;
- procesele-verbale de recepție la terminarea lucrărilor nr.117994/24.10.2024 şi nr. 22379/30.12.2024 ;
- extrasele de carte funciară pentru numerele cadastrale 25405 şi 23363;  
- avizul secretarului general înregistrat sub nr. 3910/7.03.2025;

- avizul comisiei de specialitate nr. 2 - administrarea domeniului public şi privat, gestionarea serviciilor de interes local;

În temeiul prevederilor art.129 alin. (2) lit. c) şi alin. (6) lit. a), ale art. 139 alin.(1) şi alin. (3) lit. g) și ale art. 196 alin.(1) lit. a) din Ordonanța de Urgență a Guvernului nr.57/2019 privind Codul administrativ, cu modificările şi completările ulterioare;

Consiliul Local al oraşului Boldeşti-Scăeni, întrunit în şedinţa publică ordinară în data de 13.03.2025, adoptă prezenta hotărâre:

Art.1. Se atestă apartenența la domeniu public al orașului Boldești – Scăeni a imobilelor Teren de sport multifuncţional(C6)-Liceul Tehnologic „Teodor Diamant” Boldeşti-Scăeni şi Construcţie cu 8 Săli de clasă și spațiu servit masa(C2)-Şcoala Gimnazială „Mihai Viteazul” Boldeşti-Scăeni, având datele de identificare prevăzute în anexa, ce face parte integrantă din prezenta hotărâre. 
Art.2. Se aprobă darea în administrarea Liceului Tehnologic „Teodor Diamant” Boldeşti-Scăeni a imobilului Teren de sport multifuncţional(C6)-Liceul Tehnologic” Teodor Diamant” Boldeşti-Scăeni, prevăzut la pct. 1 din anexa.  

Art.3. Se aprobă darea în administrarea Şcolii Gimnaziale „Mihai Viteazul” Boldeşti-Scăeni a imobilului Construcţie cu 8 Săli de clasă și spațiu servit masa(C2)-Şcoala Gimnazială „Mihai Viteazul” Boldeşti-Scăeni, prevăzut la pct. 2 din anexă.  

Art.4. Se împuterniceşte primarul oraşului pentru semnarea actelor adiţionale la contractele de dare în administrare cu unităţile de învăţământ menţionate la art. 2 şi 3.

Art.5. Prezenta hotărâre se comunică prin grija Serviciului patrimoniu local și monitorizare servicii publice, Serviciului buget, finanţe, contabilitate, impozite şi taxe, resurse umane şi salarizare şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

